प्रधानमन्त्री ओलीको भारत भ्रमण पछि एकता संयोजन समितिको बैठक बस्न सकेको छैन । शायद आज भोलीमा बैठक बस्न सक्ने अनुमान मात्र गर्न सकिन्छ । किनकी आधिकारिक रुपमा दुवै दलले यसबारेमा जानकारी दिएका छैनन् । प्रधानमन्त्री ओली भारतबाट फर्किएको पनि एक साता भइसक्दा दुई दलको एकता संयोजन समितिको बैठक बस्न सकेको छैन । यसअघि चैत्र २८ गते एकता संयोजन समितिको बैठक बस्ने भनिए पनि प्रचण्ड अस्वस्थ भएको कारणले स्थागित भएको बताइयो । तर प्रचण्ड चितवन पुगेर कार्यक्रममा भाषण गरिरहेको समाचार पनि तुरुन्तै आयो ।
